บิ๊กต้อม หวังดึง รัชนก เชิญธงไทยในพิธีเปิดโอลิมปิก 
บิ๊กต้อม ธนา ไชยประสิทธิ์ หัวหน้านักกีฬาไทย เผย เมย์ รัชนก อินทนนท์ นักตบลูกขนไก่สาวไทย มือ 1 ของโลก อยู่ในข่ายน่าสนใจ ที่จะมอบให้ถือธงไตรรงค์นำทัพนักกีฬาไทยเข้าสู่สนามในพิธีเปิดโอลิมปิกเกมส์ 2016 เดือน ส.ค.นี้ ที่บราซิล แต่อย่างไรก็ตาม ยังต้องดูโปรแกรมการแข่งขันของรัชนกอีกครั้งว่าเอื้อหรือไม่ หากไม่กระทบก็ถือว่ามีความเหมาะสมด้วยประการทั้งปวง,บิ๊กต้อม นายธนา ไชยประสิทธิ์ หัวหน้าคณะนักกีฬาไทยชุดเข้าร่วมการแข่งขันกีฬาโอลิมปิกเกมส์ 2016 ระหว่างวันที่ 5-21 ส.ค.นี้ ที่นครริโอ เด จาเนโร ประเทศบราซิล เปิดเผยว่า ฝ่ายจัดการแข่งขันริโอเกมส์ จะเดินทางมาประชุมทำความเข้าใจกับประเทศต่างๆ ในย่านอาเซียน วันที่ 17 พ.ค.นี้ ที่โรงแรมเซ็นทารา แกรนด์ แอท เซ็นทรัลเวิลด์ เบื้องต้น จะเป็นการชี้แจงรายละเอียดเกี่ยวกับกฎ ข้อบังคับ และคำแนะนำในการเตรียมความพร้อมก่อนเดินทางไปแข่งขัน ถือเป็นการอำนวยความสะดวกให้กับประเทศต่างๆทั่วโลก,หัวหน้าคณะนักกีฬาไทย กล่าวต่อว่า สำหรับนักกีฬาที่จะทำหน้าที่ถือธงชาติไทย นำขบวนในพิธีเปิดการแข่งขัน ที่จะมีขึ้นในวันที่ 5 ส.ค. ตอนนี้ นักกีฬายังแข่งขันรอบคัดเลือกไม่เสร็จสิ้น ทำให้ยังไม่สามารถระบุได้ชัดเจน อย่างไรก็ตาม ยอมรับว่า เมย์ รัชนก อินทนนท์ ที่เพิ่งสร้างผลงานกระหึ่มโลก ด้วยการคว้าแชมป์แบดมินตันระดับซุปเปอร์ซีรีส์ 3 รายการติดต่อกันใน 3 สัปดาห์ พร้อมขยับขึ้นเป็นมือ 1 ของโลกในประเภทหญิงเดี่ยว ถือว่าอยู่ในข่ายที่น่าสนใจ แต่ก็คงต้องดูโปรแกรมของรัชนก อีกครั้งว่าจะเอื้ออำนวยหรือไม่ เพราะพิธีการในการเดินขบวนพิธีเปิดค่อนข้างใช้เวลานาน จึงไม่อยากให้นักกีฬาที่มีโปรแกรมลงชิงชัยในวันแรก ๆ ร่วมขบวนมากนัก เกรงว่าจะส่งผลต่อสภาพร่างกาย จนกระทบต่อผลการแข่งขัน,ทั้งนี้ หาก เมย์ รัชนก ทำหน้าที่ถือธงชาติไทยในพิธีเปิดการแข่งขัน จะถือเป็นครั้งแรกของทัพไทยที่นักกีฬาหญิงได้รับหน้าที่สำคัญดังกล่าวด้วย,ขณะที่ ดร.ณัฐ อินทรปาณ ไอโอซีเมมเบอร์หนึ่งเดียวของไทย เปิดเผยว่า ในการแข่งขันโอลิมปิกเกมส์ 2020 มีการยืนยันว่า รักบี้ 7 คน และ กอล์ฟ ยังได้สิทธิ์บรรจุชิงชัยแน่นอน แต่หลังจากนั้นจะมีการประเมินว่ากีฬาทั้ง 2 ชนิด ได้รับความนิยมมากน้อยแค่ไหน ก่อนจะพิจารณาว่าจะบรรจุชิงชัยต่อไปหรือไม่.
 ธนา ไชยประสิทธิ์ หัวหน้า นักกีฬาไทย เผย เมย์ รัชนก อินทนนท์ นักตบลูกขนไก่สาวไทย มือ 1 ของโลก อยู่ในข่ายน่าสนใจ ที่จะมอบให้ถือธงไตรรงค์นำทัพนักกีฬาไทยเข้าสู่สนามในพิธีเปิดโอลิมปิกเกมส์ 2016 เดือน ส.ค.นี้ ที่บราซิล
บิ๊กต้อม,ธนา ไชยประสิทธิ์,รัชนก อินทนนท์,น้องเมย์,โอลิมปิก 2016,ริโอ เกมส์ 2016,ดร.ณัฐ อินทรปาณ,ข่าว,ข่าวกีฬา,ไทยรัฐออนไลน์